Volgens Russel Meiring, ER24-woordvoerder, het ’n lid van die gemeenskap ’n kind hoor huil en op die babameisie in ’n vlak graf afgekom. Klippe was op die baba gepak.
“Toe paramedici kort ná 07:00 op die toneel kom, is die kind reeds uitgehaal en was sy in die sorg van ’n jong vrou.
Die baba het aan hipotermie gely en het beserings aan haar boarm. Sy is na ’n nabygeleë provinsiale hospitaal geneem.